ОҚО-да мемлекеттік қызметкерлер марапатталды
"ОҚО-да мемлекеттік қызметкерлер марапатталды" | "https://abai.kz/post/46619"
TITLE: ОҚО-да мемлекеттік қызметкерлер марапатталды
URL: https://abai.kz/post/46619
META: "ОҚО-да мемлекеттік қызметкерлер марапатталды" | "https://abai.kz/post/46619"
DATE: 20.10.2016
AUTHOR(s): Абай-Ақпарат
TOTAL WORDS: 152
TEXT: Облыс әкімі Жансейіт Түймебаевтың қатысуымен Оңтүстік Қазақстан облысы әкімдігінде жастар мен өзінің әскери борышын өтеп жатқан жауынгерлерді эскери-патриоттық тәрбиелеуге атсалысып жүрген мемлекеттік қызметкерлерді марапаттау рәсімі өтті. Бұл туралы «Abai.kz»порталы Оңтүстік Қазақстан облысы әкімінің баспасөз қызметіне сілтеме жасай отырып хабарлайды. Жиынға ҚР Ұлттық ұланы «Оңтүстік» өңірлік қолбасшылығы Қолбасшысының тәрбие және әлеуметтік құқығы жөніндегі орынбасары Сабыржан Сүлейменов пен 6506 әскери бөлімінің командирі Жамбыл Қульбаев және аталған саланың өзге де қызметкерлері қатысты. Басқосуда С.Сүлейменов аймақ басшысына мерейтойлық медаль табыстады. Өз кезегінде, жасалған жоғары құрмет үшін өңір басшысы қонақтарға алғысын білдіріп, Тәуелсіз елдің ең басты қажеттіліктерінің бірі – оның қауіпсіздігі екенін, өскелең ұрпақты отансүйгіштікке, жаңа қазақстандық патриотизмге тәрбиелеу баршаның міндеті екенін жеткізді. Сондай-ақ,  ел шебін қорғаушылармен болған кездесуде І дәрежелі «Ұлттық ұлан» төсбелгісімен Оңтүстік Қазақстан облысы әкімі аппаратының жұмылдыру және құқық қорғау органдарымен жұмыс жөніндегі бас инспекторы Мейіркүл Батырбекова марапатталса, ІІ дәрежелі «Ұлттық ұлан» төсбелгісі Оңтүстік Қазақстан облысы ішкі саясат басқармасының басшысы Болат Төлегенге табысталды. Abai.kz
